количествата на продуктите, обхванати от режима на снабдяване;
 в)
 промени в резултат от промяна на кодовете и описанията, установени в Регламент (ЕИО) No 2658/87.
 5. За целите на настоящия член се прилагат следните определения:
 а)
 „мярка“ означава групиране на схеми за помощ и действия, необходими за постигането на една или повече от целите на програмата, в една продуктова гама, за която се определя размерът на отпуснатите средства във финансовата таблица, посочена в член 5, буква а) от Регламент (ЕС) No 229/2013;
 б)
 „група продукти“ означава всички продукти, на които първите две цифри от кода по КН съгласно Регламент (ЕИО) No 2658/87 на Съвета са едни и същи.
 6. Уведомленията, посочени в настоящия член, се извършват в съответствие с Регламент (ЕО) No 792/2009.
 Член 33
 Намаляване на авансите
 Без да се засягат общите правила за бюджетната дисциплина, когато информацията, предадена от Гърция на Комисията съгласно членове 30 и 31, е непълна или не е предадена в съответния срок, Комисията може временно и с фиксирани суми да намали авансите, платени при осчетоводяването на селскостопанските разходи.
 Член 34
 Влизане в сила
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 20 февруари 2014 година.
 За Комисията
 Председател
 José Manuel BARROSO
 (1) ОВ L 78, 20.3.2013 г., стр. 41.
 (2) Регламент (ЕО) No 1405/2006 на Съвета от 18 септември 2006 г. относно приемането на специфични мерки в областта на земеделието по отношение на малките острови в Егейско море (ОВ L 265, 26.9.2006 г., стр. 1).
 (3) Регламент (ЕО) No 1914/2006 на Комисията от 20 декември 2006 г. за определяне на подробни правила за прилагане на Регламент (ЕО) No 1405/2006 на Съвета за приемане на специфични мерки в областта на земеделието по отношение на малките острови в Егейско море (ОВ L 365, 21.12.2006 г., стр. 64).
 (4) Делегиран регламент (ЕС) No 178/2014 на Комисията от 6 ноември 2013 г. за допълнение на Регламент (ЕС) No 229/2013 на Европейския парламент и на Съвета за определяне на специфични мерки в областта на селското стопанство по отношение на малките острови в Егейско море (Виж страница 1 от настоящия брой на Официален вестник.).
 (5) Регламент (ЕО) No 376/2008 на Комисията от 23 април 2008 г. за определяне на общи подробни правила за прилагане на режима на лицензии за внос и износ и сертификати за предварително фиксиране за селскостопанските продукти (ОВ L 114, 26.4.2008 г., стр. 3).
 (6) Регламент (ЕО) No 612/2009 на Комисията от 7 юли 2009 г. за установяване на общи подробни правила за прилагане на режима на възстановяванията при износ на земеделски продукти (ОВ L 186, 17.7.2009 г., стр. 1).
 (7) Регламент (ЕО) No 792/2009 на Комисията от 31 август 2009 г. за установяване на подробни правила за нотифицирането на Комисията от страна на държавите членки на информацията и документите във връзка с прилагането на общата организация на пазарите, режима на директните плащания, насърчаването на продажбата на селскостопански